Tittel, Dušan, poslanec NR SR (2019-11-28):
Tak len v krátkosti, aby som vás nezdržoval. Samozrejme, chcem poďakovať pánovi Mihálovi, že v tom ťažkom období pre Inter, ktorý mal, že pomohol. Lebo ja si vážim každého majiteľa a človeka, ktorý pomôže v tom klubom. A, samozrejme, vidíte a videl to aj on, ako je ťažko financovať ten klub. My tuná naozaj riešime základné problémy dneska financovania nášho športu, ktoré nie sú jednoduché. Ja hovorím, veľký rešpekt, pán Mihál, že ste podporovali ten Inter v tom období, hej. Samozrejme, to, čo sa stalo, mňa mrzí, že Inter nehrával na Pasienkoch, lebo mohol tam odohrať množstvo dobrých zápasov, ale, bohužiaľ, to nemôžeme ovplyvniť, jak sa rozhodli tí, ktorí boli zodpovední za Inter a ten štadión predali alebo založili. Zaujímavosťou je, že Únia futbalových profesionálov, ktorú sme tak spomínali, ktorá zastupuje hráčov, nie je, jej zástupca nie je člen výkonného výboru. Zákon o športe hovorí, že zástupca odborov futbalových musí byť vo výkonnom výbore. A výkonný výbor ho nemá, lebo konferencia nezvolila zástupcu Únie futbalových profesionálov. A nedávno v septembri bolo stretnutie a Slovenský futbalový zväz vyzval zástupcov Únie futbalových profesionálov, aby nerobili nátlak, aby nešírili nepravdy. A práve tu vznikol ten, situácia, že Únia futbalových profesionálov nemá zastúpenie vo výkonnom výbore. Čiže to je ten stav, že to je ten stav, aký má medzi Slovenský futbalový zväz a Únia futbalových profesionálov. Ďalšia veľká zaujímavosť, ste povedali, pán Mihál, Slovan, hokejový. Povedali ste, že išli podľa zamestnaneckých zmlúv, dlh sa vyšplhal na výšku 3 mil. euro. A keby nebolo Richarda Lintnera a spoločnosti Pro-Hokej, tak dneska Slovan nehrá najvyššiu súťaž a je v bankrote, lebo samozrejme, aj keď mali tie zamestnanecké zmluvy, nedostávali tí hráči tie peniaze. Čiže tá ochrana, keď klub nemá peniaze, tak, bohužiaľ, nedokáže to ochrániť. Ja som rád, že našli cestu, našli splátkové kalendáre, a verím, že súčasné vedenie Slovana sa bude snažiť vyrovnať tie podlžnosti ktoré má voči hráčom. My na jednej strane prijmeme zákony, ktoré sú ťažko vykonateľné, a potom, teraz týkajúce sa športu, a potom, keď hľadáme riešenie, tak potom sa napádame, že neni diskusia. No tá diskusia je, však dneska opýtajte sa ktoréhokoľvek prezidenta klubu, hej, nielen futbalového v prvej lige, ale aj v druhej lige. Opýtajte sa volejbalového, hádzanárskeho, akú má potrebu, akú má pomoc, kto mu pomáha, ako financuje ten šport, ako platí tých hráčov. No nie je to jednoduché. A preto hovorím, to sú tie riešenia. Veď nie náhodou, že povieme, že, ja chápem, futbalový vydal rozhodnutie, aj keď vám môžem povedať, všetci majitelia povedali, že oni s týmto, s touto mojou novelou problém nemajú. A mňa mrzí, že samozrejme oficiálne stanovisko je zväzu, lebo štatutár ho vydá, ale na druhej strane dneska, včera sme tu mali štyroch iných prezidentov zväzov. A tých nepočúvame? Tých, ich problémy nechceme cítiť? Alebo aby sme vedeli to riešiť? Však my sa, slovenský šport neni len futbal. Veď je aj basketbal, volejbal, hádzanú, vodné pólo, kopec iných športov, ktoré riešia, a snažme sa podporiť. A preto ja stále hovorím, pán Pavelka, máme možnosť si vybrať. Chcete byť zamestnanec alebo chcete byť SZČO? Veď je to voľný výber, nič lepšie v spoločnosti nemôže, keď si môžem vybrať. Takto vám prikážem, budete zamestnanec, dám vám nižší plat, nemáme peniaze. Nikto štyri roky za tých športovcov neplatí odvody a ja, priznám sa, že musím povedať, že ešte budú ďakovať, že Slovenská národná strana prijala rozhodnutie o minimálnych dôchodkoch. Lebo keď športovci budú mať 65 rokov, tak v systéme budú mať nulu za svoje najlepšie obdobie, kedy zarábali relatívne najviac peňazí, keď boli profesionálni športovci. Čo sa týka reakcie na UEFA. Samozrejme, ja viem, že čo sa týka diskriminácie, na druhej strane musím sa zastať v tomto UEFA je existuje ranking silných krajín podľa výsledkov, ktoré dosiahli. Čiže UEFA nasadzuje krajiny od, ja neviem, 24 miesta smerom dole nastupujú do prvého predkola, krajiny vyššie do druhého a takýmto spôsobom. Čiže je to samozrejmé, záleží od našich kluboch. Musím povedať, Česi nás predbehli, dosiahli lepšie výsledky. Včera sme mali možnosť vidieť Champions League Slaviu Praha, takže dostali sa vyššie. Keď naše slovenské kluby, a preto možno dneska musíme držať palce Slovanu, aby uspel v Istanbule a získal ďalšie body do rankingu, tým sa posunie aj celý náš slovenský futbal vyššie. Ale určite UEFA, ktorú si vážim ako výbornú organizáciu a možno najlepšiu, čo sa týka športu, na druhej strane nemôže prikazovať slovenskej, poviem, Národnej rade na Slovensku a tak isto aj slovenským športovcom, či prijmeme zákon, či bude niekto SZČO alebo bude zamestnanec. Čo sa týka pani ministerky Lubyovej, musím povedať, že podporuje, však bola aj na výbore. Samozrejme, vznikáme tu dneska v časovej tiesni. Blíži sa koniec roka a tá iniciatíva z tej žiadosti je, a preto ja hovorím, mňa mrzí, že to ministerstvo športu nebolo prijaté a bolo odmietnuté. A ubezpečujem, že budeme sa snažiť, aby sme aj v ďalšom volebnom období vytvorili tlak spoločne na to, a vidíte, že tých problémov tu je, aby sme ich riešili, a ja budem rád, keď opozícia podporí vytvorenie dobrého ministerstva športu a cestovného ruchu. Čo sa týka tých súdnych vyjadrení. Pán, prípad Bosman je úplne niečo iné. To je vlastne prípad starý, ktorý po skončení kariéry nemohol prestúpiť a musel skončiť. V minulosti to platilo, skončila mi zmluva s nejakým klubom a bez súhlasu klubu som ja nemohol prestúpiť do iného klubu. Toto bol prípad Bosman, ktorý skončil v Belgicku, chcel prestúpiť do iného mužstva, nebolo mu umožnené, vyhral súd na základe toho, čiže toto je úplne, spájanie s týmto prípadom vôbec neni žiadny. Na záver by som chcel povedať pánovi Baránikovi, aj keď tu už neni. Divadlo a kolektív. No ja tiež si myslím, nevidím veľký rozdiel keď umelecký súbor v divadle zoženie 20 hercov pod vedením režiséra, producenta a všetkých ľudí okolo toho. Je rovnaký princíp. Ja len vám tu chcem povedať to, že náš zákon o športe nám umožňuje, že tréner môže byť samostatne zárobkovo činná osoba, čiže ten najdôležitejší v tom klube, ktorý určuje, kto nastúpi a kedy máme tréningy, ten môže byť SZČO, ale hráči, tí podriadení nemôžu byť. A ja preto by som vás chcel len poprosiť, a preto hovorím, s kľudnou dušou, otvorenou hlavou dajme výber športovcom, nech sa rozhodnú. Keď budú futbalisti trvať, že chcú mať zamestnanecké kluby a ešte povedia, pred nadchádzajúcim zápasom Fortuna ligy pôjdu sa povinne pomodliť, ja to budem rešpektovať. Je to rozhodnutie ich, súťažného poriadku a povedia, že to chcú mať, ja to budem rešpektovať. Ale keď dneska povedia hokejisti, basketbalisti, volejbalisti, že prosia o to, aby sme im umožnili a otvorili, by som povedal, tú možnosť, aby ich športovci, ktorí nešportujú tak pravidelne trebárs ako možno športovci trebárs, ja neviem, futbalisti, ktorí majú vytvorené lepšie podmienky, ale hovorím hádzaná, volejbal majú velikánske problémy, basketbal, aby sme mohli, a chcú byť SZČO, tak im v tom nebráňme. Celú kariéru som bol samostatne zárobková činná osoba ako profesionálny športovec a nebol s tým problém, nikto ma nevyhodil. Keď klub mal peniaze, tak nás platil, keď nemal, bohužiaľ, ale to už je iná otázka. Ďakujem za podporu.